Ibn Sahl

Ibn Sahl () (Abu Saʿd al-ʿAlaʾ ibn Sahl ) () (c. 940–1000) ialah seorang ahli matematik, ahli fizik dan jurutera optik Zaman Keemasan Islam yang dikaitkan dengan istana Abbasiyah di Baghdad. Karya Ibn Sahl pada 984 ,On Burning Mirrors and Lenses memaparkan kefahaman beliau tentang bagaimana cermin melengkung dan kanta membengkok dan menumpukan cahaya. Ibn Sahl dikreditkan dengan penemuan pertama hukum pembiasan, yang lazimnya dipanggil Hukum Snell.K. B. Wolf, "Geometry and dynamics in refracting systems", European Journal of Physics 16, p. 14-20, 1995.R. Rashed, "A pioneer in anaclastics: Ibn Sahl on burning mirrors and lenses", Isis 81, p. 464–491, 1990. Beliau menggunakan hukum pembiasan untuk memperoleh bentuk-bentuk kanta yang menumpukan cahaya tanpa penyimpangan geometri, yang dikenali sebagai kanta anaklastik.

Dalam hasil semula rajah dari manuskrip Ibn Sahl, bahagian kritikal adalah segitiga bersudut tegak. Garis sendeng dalaman menunjukkan laluan sinar datang dan garis sendeng luaran menunjukkan lanjutan laluan sinar terbias jika sinar datang bertembung dengan hablur yang permukaannya tegak pada titik dua garis sendeng itu bersilang.Kurt Bernardo Wolf, Geometric Optics on Phase Space, p. 9, Springer, 2004, ISBN 3-540-22039-9 online Menurut Roshdi Rashed, seorang penulis dan sejarawan sains dan matematik pada Zaman Pertengahan, nisbah panjang garis sendeng yang lebih kecil kepada yang lebih besar adalah angka salingan indeks pembiasan hablur itu.

Bahagian bawah rajah itu menunjukkan perlambangan kanta cembung satah (kanan) dan paksi utamanya (garisan melintang yang bersilang). Kelengkungan bahagian kanta yang cembung membawa semua sinar yang selari dengan paksi melintang (dan menghampiri kanta dari kanan) kepada titik fokus pada paksi di kiri.

Dalam bahagian-bahagian lain karya itu, Ibn Sahl membicarakan cermin parabola, cermin elipsoidal, kanta dwicembung, dan teknik-teknik melukis lengkok hiperbola.

Karya Ibn Sahl digunakan oleh Ibn al-Haitham (965–1039), salah seorang ilmuwan Arab teragung dalam optik. Di zaman moden ini, Rashed menemui teks yang berselerakan dalam bentuk manuskrip di dua buah perpustakaan berbeza, sebuah di Teheran, dan satu lagi di Damsyik. Beliau mengumpulkan kembali bahagian-bahagian yang terselamat, menterjemah dan menerbitkannya.Rashed, R., Géométrie et dioptrique au Xe siècle: Ibn Sahl, al-Quhi et Ibn al-Haytham. Paris: Les Belles Lettres, 1993.

Lihat juga
Sejarah optik
Sains Islam
Senarai saintis dan ilmuwan Parsi

Rujukan

Pautan luar
 (PDF version)
The Miracle of Light – a UNESCO article on the history of optics

Kategori:Kelahiran 940-an
Kategori:Kematian 1000
Kategori:Ahli matematik Parsi zaman pertengahan
Kategori:Ahli matematik Iraq zaman pertengahan
Kategori:Ahli matematik dunia Islam zaman pertengahan
Kategori:Ahli fizik zaman pertengahan
Kategori:Orang Iran abad ke-10
Kategori:Muslim abad ke-10
Kategori:Sarjana Buwaihi